Diari Oficial de la Generalitat Valenciana


Sumari del DOGV 4359, del 17-10-2002 (2002/10614)

RESOLUCIÓ de 10 de setembre de 2002, del conseller d'Obres Públiques, Urbanisme i Transports, per la qual s'aprova definitivament el Pla Especial Usos de l'illa Primat Reig del Pla General d'Ordenació Urbana de València.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4359

Data del DOGV
:   17-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10171


Data del document
:   10-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 10 de setembre de 2002, del conseller d'Obres Públiques, Urbanisme i Transports, per la qual s'aprova definitivament el Pla Especial Usos de l'illa Primat Reig del Pla General d'Ordenació Urbana de València. [2002/10967]
  
Vist l'expedient relatiu al Pla Especial Usos de l'illa Primat Reig del PGOU de València i de conformitat amb els següents:
  
Antecedents de fet
  
Primer
  
El projecte es va sotmetre a informació pública mitjançant Acord del Ple de l'Ajuntament en sessió realitzada el dia 22 de febrer de 2002. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 31 de maig de 2002. L'expedient complet té entrada en el registre de la Comissió Territorial d'Urbanisme el 13 de juny de 2002.
  
Segon
  
El projecte consta de memòria informativa i justificativa i plans d'informació i d'ordenació.
  
Tercer
  
Durant la tramitació de l'expedient s'ha sol·licitat informe de l'organisme següent: Conselleria de Cultura i Educació, i no consta fins a la data emissió de l'esmentat informe.
  
Quart
  
València disposa de Pla General d'Ordenació Urbana aprovat definitivament per la Comissió Territorial d'Urbanisme en data 28 de desembre de 1988.
  
Cinqué
  
La Comissió Territorial d'Urbanisme de València, en la sessió de data 30 de juliol de 2002 va informar favorablement el Pla Especial ?Usos de l'illa Primat Reig- del Pla General d'Ordenació Urbana de València, i proposa l'aprovació definitiva.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La documentació està completa, a l'efecte del compliment del que preceptua l'article 27 de la LRAU.
  
Segon
  
L'objecte del projecte és ordenar els usos en l'illa dotacional delimitada pels carrers doctor Gómez Ferrer i Gascó Oliag i les avingudes de Primat Reig i Menéndez y Pelayo, la qual està classificada com a sòl urbà i qualificada com GSP-1 (sistema general d'usos públics) i GEL-4 (sistema general d'espais lliures), i es pretén incrementar l'edificabilitat dotacional i la superfície de la parcel·la GSP-1 amb l'objecte d'ampliar l'oferta esportiva. En concret es pretén fixar la dita edificabilitat en 33.756 m2t.
  
Tercer
  
La proposta es considera correcta des del punt de vista de les exigències de la política urbanística i territorial de la Generalitat i no es troba en contradicció amb les disposicions legals d'aplicació, en els termes establits en l'article 40 de la Llei 6/1994, de 15 de novembre, Reguladora de l'Activitat Urbanística. A més, la potestat municipal de planejament, en el cas que ens ocupa, s'ha exercit d'acord amb els fins assenyalats en l'article 2 de la LRAU justificada per als interessos públics en criteris de racionalitat i proporcionalitat.
  
Quart
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de general i pertinent aplicació, i de conformitat amb la Comissió Territorial d'Urbanisme de València, resolc:
  
Aprovar definitivament el Pla Especial ?Usos de l'illa Primat Reig- del Pla General d'Ordenació Urbana de València.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'este, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.
  
València, 10 de setembre de 2002.- El conseller d'Obres Públiques, Urbanisme i Transports: José Ramón García Antón.